**Holmenkollbakken** on hyppyrimäki Holmenkollenilla Oslossa Norjassa.

Holmenkollbakkenissa sijaitsee maailman vanhin hiihtomuseo. Hiihtomuseo avattiin vuonna 1932 ja vuonna 1966 se siirrettiin hyppyrimäen sisätiloihin. Holmenkollenin alueella vierailee vuosittain 1,2 miljoonaa kävijää.

Historia
--------

Ensimmäinen hyppyrimäki paikalle rakennettiin vuonna 1892 ja se avattiin 31. tammikuuta 1892. Avajaiskilpailua oli katsomassa 20 000 ihmistä. Vuodesta 1892 asti lähes joka vuosi on järjestetty perinteiset Holmenkollenin hiihtofestivaalit, mäkihyppy oli ensimmäisen kerran virallisena kilpailuna vasta vuonna 1933, yhdistetyn ollessa tärkein kilpailu vuodesta 1892 asti.

Mäkihypyn kehittyessä Holmenkollbakkenia on remontoitu useita kertoja, ensimmäisen kerran vuonna 1904, kun vuosittain lumesta rakennettu hyppyrin keula korvattiin kivirakennelmalla. Ensimmäinen torni rakennettiin puusta vuonna 1914. Vuonna 1928 se korvattiin uudella 19 metriä korkealla tornilla, samalla alastulorinnettä laajennettiin ja siihen asennettiin viemäröinti. Remontin jälkeen Holmenkollbakkenissa järjestettiin vuoden 1930 hiihdon maailmanmestaruuskilpailut. Vuonna 1939 puinen torni korvattiin uudella betonirakenteisella tornilla.

Toinen maailmansota keskeytti kilpailujen järjestämisen kuudeksi vuodeksi. Ensimmäistä kilpailua toisen maailmansodan jälkeen tuli seuraamaan 106 000 katsojaa, yksi katsojista oli Norjan kuningas Haakon VII. Vuoden 1952 talviolympialaisia varten betonipilareiden varaan rakennettiin uusi torni ja symmetrinen katsomo alastulorinteen molemmille puolille. Vuonna 1963 hyppyrimäkeä modernisoitiin vuoden 1966 hiihdon MM-kilpailuja varten. Ennen vuoden 1982 hiihdon MM-kilpailuja koko alue mukaan lukien Holmenkollbakken uusittiin täysin. Uudessa K90 Holmenkollbakkenissa oli hyppääjien lämmittelyhuone nimeltään "Diamond" tornin huipulla. Vuoden 1992 remontissa hyppyrimäen K-pistettä siirrettiin 90 metristä 115 metriin.

### Uudistus 2008–2010

Ennen vuoden 2011 hiihdon MM-kilpailuja koko alue mukaan lukien Holmenkollbakken uusittiin täysin. Vanhan hyppyrimäen purkaminen aloitettiin lokakuussa 2008, jonka kriittiset pisteet olivat K115 HS128. Vanhan tornin huipulla sijainnut urheilijoiden lämmittelyhuone on nykyisin käytössä läheisellä Midtstulia rekruttanlegg -stadionilla. Uuden hyppyrimäen rakennustyöt aloitettiin 17. lokakuuta 2008, hyppyrimäen suunnitteli JDS Architects -yritys. Tilalle rakennetun uuden hyppyrimäen virallisia avajaisia vietettiin 3. maaliskuuta 2010. Avajaisia oli katsomassa 7 000 ihmistä ja avajaishypyn suoritti Anette Sagen. Uusi K120 HS134 Holmenkollbakken oli näin ollen valmis vuoden 2011 hiihdon MM-kilpailuja varten.

### Arvokilpailuvoittajat

Talviolympialaisissa 1952 mäkihyppykilpailun voitti norjalainen Arnfinn Bergmann.

Mäkihypyn maailmanmestaruuden ovat voittaneet vuonna 1930 norjalainen Gunnar Andersen ja vuonna 1966 norjalainen Bjørn Wirkola. Vuoden 1982 maailmanmestaruudet suurmäessä voitti Matti Nykänen ja joukkuekilpailun voitti Norja joukkueella Johan Sætre, Per Bergerud, Ole Bremseth ja Olav Hansson. Vuoden 2011 maailmanmestaruudet suurmäessä voitti itävaltalainen Gregor Schlierenzauer ja joukkuekilpailun voitti Itävalta joukkueella Gregor Schlierenzauer, Martin Koch, Andreas Kofler ja Thomas Morgenstern.

Mäkiennätyksen kehittyminen (miehet)
------------------------------------

Virallisen mäkiennätyksen 144,0 metriä on hypännyt Robert Johansson.

Vanhan Holmenkollbakkenin virallisen mäkiennätyksen 134,0 metriä hyppäsi Andreas Widhölzl, epävirallisen mäkiennätyksen 136,0 metriä hyppäsi Tommy Ingebrigtsen.

Holmenkollbakken vuonna 1892.
Holmenkollbakken vuonna 1905.
Holmenkollbakken vuonna 1917.
Holmenkollbakken vuonna 1929.
Holmenkollbakken vuonna 1950.
Holmenkollbakken vuonna 1960.
Holmenkollbakken vuonna 1963.
Holmenkollbakken vuonna 2005.
Holmenkollbakken vuonna 2006.
Holmenkollbakkenin vanha torni.
Holmenkollbakken vuonna 2008.
Holmenkollbakken vuonna 2010.
Holmenkollbakken hiihdon MM-kilpailujen aikana vuonna 2011.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1892 | Norja Arne Ustvedt | 21,5 m | Holmenkollenin hiihtofestivaalit |  |
| 1893 | Norja Ingemann Sverre | 22,0 m |  |  |
| 1894 | Norja Jonas Holmen | 22,5 m |  |  |
| Norja Iver Dahl | 23,0 m |  |  |
| 1896 | Norja Kristian Tandberg | 24,0 m |  |  |
| Norja Cato Aall | 24,5 m |  |  |
| 1897 | Norja Eivind Roll | 25,0 m |  |  |
| Norja Morten Hansen | 25,5 m |  |  |
| 1902 | Norja Reidar Gjølme | 29,5 m |  | Luonnonmäen mäkiennätys |
| 1909 | Norja Leif Berg | 31,0 m |  |  |
| 1911 | Norja Tore Viker | 33,0 m |  | 2. mäen mäkiennätys |
| 1914 | Norja Paul Braathen | 33,5 m |  |  |
| Norja Johannes Thomassen | 34,0 m |  |  |
| Norja Ole Grimsby | 35,0 m |  |  |
| 1917 | Norja Gregorius Gravli | 35,5 m |  |  |
| Norja Hans Olsen Oset | 36,0 m |  |  |
| Norja Inge Roll | 37,5 m |  |  |
| 1918 | Norja Ivar S. Dahl | 38,0 m |  |  |
| Norja Josef Henriksen | 42,0 m |  |  |
| 1922 | Norja Narve Bonna | 43,5 m |  |  |
| Norja Jacob Tullin Thams | 46,0 m |  | Puisen mäen mäkiennätys |
| 1928 | Norja Harald Sørensen | 47,0 m |  |  |
| Norja Hans Vinjarengen | 47,5 m |  |  |
| Norja Alf Andersen | 48,0 m |  |  |
| 1929 | Norja Roar Hellum | 48,5 m |  |  |
| Norja Bjarne Rosén | 49,5 m |  |  |
| Norja Arvid Smedsrud | 50,0 m |  |  |
| 1930 | Norja Olav Ulland | 50,5 m |  |  |
| Norja Knut Kobberstad | 51,0 m |  |  |
| Norja Reidar Andersen | 52,0 m |  |  |
| 1938 | Norja Trygve Gundersen | 54,5 m |  | 2. puisen mäen mäkiennätys |
| 1939 | Norja Harry Lagert | 55,0 m |  |  |
| Norja Torstein Skinnarland | 57,0 m |  |  |
| Norja Ole Jansen | 58,0 m |  |  |
| Norja Magnar Fosseide |  |  |
| Norja Tore Fossbekk | 59,0 m |  |  |
| Norja Einar Burdal | 59,5 m |  |  |
| Ruotsi Sven Selånger | 62,0 m |  |  |
| 1940 | Norja Reidar Karlsen | 65,5 m |  |  |
| Norja Sigurd Haanes | 66,0 m |  |  |
| Norja Jens Østby | 68,0 m |  |  |
| Norja Kolbjørn Skjæveland | 68,5 m |  |  |
| 1947 | Norja Olav Stavik | 70,0 m |  |  |
| Norja Hans Kaarstein | 71,0 m |  | 1939 rakennetun mäen ennätys |
| 1959 | Itävalta Otto Leodolter | 71,5 m |  |  |
| 1962 | Norja Tormod Knutsen | 73,5 m |  |  |
| Japani Yosuke Eto | 78,0 m |  |  |
| Norja Toralf Engan | 78,5 m |  |  |
| 80,5 m |  | 1950 rakennetun mäen ennätys |
| 1963 | Yhdysvallat Gene Kotlarek | 81,5 m |  |  |
| Norja Torbjørn Yggeseth | 84,5 m |  |  |
| 1964 | Suomi Veikko Kankkonen | 85,0 m |  |  |
| 87,0 m |  |  |
| 1965 | Norja Lars Grini | 89,0 m |  |  |
| 1968 | Norja Gjert Andersen |  |  |
| Norja Bjørn Wirkola | 91,0 m |  |  |
| 1969 | Suomi Topi Mattila | 92,0 m |  |  |
| 1976 | Itävalta Karl Schnabl | 96,5 m |  |  |
| 1977 | Itä-Saksa Thomas Meisinger | 98,5 m |  | 1963 rakennetun mäen ennätys |
| 1980 | Norja Tom Levorstad | 105,0 m |  |  |
| Norja Ole Bremseth | 108,5 m |  |  |
| 15.3.1981 | Jugoslavia Primož Ulaga | 109,5 m | Maailmancup |  |
| 1985 | Itä-Saksa Heiko Hunger | 110,5 m |  | K90-mäen mäkiennätys |
| 1992 | Norja Jon Inge Kjørum | 113,5 m |  |  |
| Norja Steinar Solhaug | 114,5 m |  |  |
| 15.1.1994 | Itävalta Mario Stecher | 126,5 m | Yhdistetyn maailmancup |  |
| 1997 | Norja Håvard Lie | 127,0 m |  |  |
| 1999 | Norja Olav Magne Dønnem | 131,0 m |  |  |
| 12.3.2000 | Saksa Sven Hannawald | 132,5 m | Maailmancup |  |
| 13.3.2005 | Itävalta Andreas Widhölzl | 134,0 m | Maailmancup | HS128-mäen mäkiennätys |
| 25.1.2006 | Norja Tommy Ingebrigtsen | *136,0 m* | Norjan mestaruuskilpailut 2006 | HS128-mäen pisin hyppy |
| 3.3.2010 | Norja Rune Velta | *141,0 m* | Avajaiset |  |
| 13.3.2010 | Suomi Olli Muotka | 134,5 m | Maailmancup |  |
| Itävalta David Zauner | 136,5 m |  |
| 14.3.2010 | Puola Adam Małysz | *142,0 m* |  |
| Norja Bjørn Einar Romøren | 137,0 m |  |
| Itävalta Andreas Kofler | 139,5 m |  |
| 8.2.2011 | Norja Anders Jacobsen | *142,5 m* | Norjan mestaruuskilpailut 2011 |  |
| 5.3.2011 | Itävalta Andreas Kofler | 141,0 m | MM-kilpailut 2011 |  |
| 9.3.2019 | **Norja Robert Johansson** | **144,0 m** | Maailmancup |  |

Mäkiennätyksen kehittyminen (naiset)
------------------------------------

Naisten mäkiennätyksen 137,5 metriä on hypännyt Sara Takanashi, epävirallisen mäkiennätyksen 140,0 metriä on hypännyt Maren Lundby.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1931 | Norja Johanne Kolstad | 31,0 m |  | Maailmanennätys |
| 2000 | Ruotsi Helena Olsson | 101,0 m |  |  |
| 2001 | Itävalta Daniela Iraschko | 110,0 m |  |  |
| 2002 | Ruotsi Helena Olsson | 110,5 m |  |  |
| Norja Anette Sagen | 116,0 m |  |  |
| 9.3.2003 | 123,0 m |  |  |
| 1.2.2004 | 127,5 m |  |  |
| 12.3.2005 | 128,0 m | Continental Cup |  |
| 25.1.2006 | 131,0 m | Norjan mestaruuskilpailut 2006 | HS128-mäen mäkiennätys |
| 3.3.2010 | *106,5 m* | Avajaiset | Avajaishyppy |
| 17.3.2013 | Yhdysvallat Sarah Hendrickson | 133,5 m | Maailmancup |  |
| Japani Sara Takanashi | 134,0 m |  |
| 3.2.2016 | *137,0 m* | Maailmancup |  |
| Norja Maren Lundby | *140,0 m* |  |
| 4.2.2016 | 136,5 m |  |
| **Japani Sara Takanashi** | **137,5 m** |  |

Kaupunkiparipujottelu
---------------------

| Holmenkollbakken |
| --- |
| Paikkakunta: | Norja Oslo, Norja |
| Talviurheilukeskus: | Holmenkollennasjonalanlegg |
| Vuori: | Gratishaugen |
| Kaupunkiparipujottelu |
| Pituus: | 180 m |
| 1. MC-kilpailu: | 1.1.2018 |

Holmenkollbakkenin vastamäessä on järjestetty 1. tammikuuta 2018 ja 2019 alppihiihdon maailmancupin kaupunkiparipujottelukilpailut.

Vuonna 2018 miesten kilpailun voitti ruotsalainen André Myhrer ja naisten kilpailun yhdysvaltalainen Mikaela Shiffrin. Vuonna 2019 kilpailun voittivat Marco Schwarz ja Petra Vlhová.

Lähteet
-------

* Holmenkollbakken skisprungschanzen.com (englanniksi, saksaksi, puolaksi)
* 
* Results – Oslo fis-ski.com (englanniksi)
* Nordic Combined Results – Oslo fis-ski.com (englanniksi)
* Alpine Skiing Results – Oslo fis-ski.com (englanniksi)

### Viitteet

1. ↑  The end of an era: Dismantling of the hill tower on Holmenkollen FIS.  Arkistoitu 22.2.2014. Viitattu 10.3.2014. (englanniksi)
2. ↑  Rekorder i Holmenkollbakken
3. ↑  The history of ladies ski jumping  9.3.2008. skisprungschanzen.com. Viitattu 8.2.2016. (englanniksi)
4. ↑   (Arkistoitu – Internet Archive) Rekorder.pdf
5. ↑  Praktisk info før Holmenkollsøndagen oslo2011.custompublish.com. Viitattu 23.1.2018. (norjaksi)
6. ↑  Race Info cityeventoslo.com.  Arkistoitu 24.1.2018. Viitattu 23.1.2018. (englanniksi)
7. ↑  Arena Map cityeventoslo.com.  Arkistoitu 24.1.2018. Viitattu 23.1.2018. (englanniksi)

Aiheesta muualla
----------------

* Kuvia tai muita tiedostoja aiheesta **Holmenkollbakken** Wikimedia Commonsissa